cyanic-selkie/wikianc huggingface dataset:
Հողի մշակում
Հողի մշակման համակարգի մեջ մտնում են նաև հողի մակերեսի պլանավորումը (հավասարեցումը), ցրտահերկը, ժամանակավոր ոռոգման ցանցի ստեղծումը, նախացանքային մշակումը, հողի նախապատրաստումը կրկնակի ցանքի համար և այլն։
Կատեգորիա:Հող
Շիրակավա-գո և Գոկայամա
Շիրակավա-գո և Գոկայամա (白川郷・五箇山の合掌造り集落), համաշխարհային ժառանգության օբյեկտներ Ճապոնիայի Գիֆու և Տոյամա պրեֆեկտուրաներում։ Գտնվում են Հոնսյու կղզու դժվարհասանելի և լեռնային մասում․ նախկինում ձմռանն այս շրջանն հաճախ էր կտրված լինում մնացյալ Ճապոնիայից։ Պատմական գյուղերը տեղակայված են Սյոգավա գետի հովտում՝ շրջապատված Չուբու լեռնահամակարգով։
Գյուղերը հայտնի է իր տներով, որոնց կառուցված են մինկա (合掌造り) ճարտարապետական ոճով։ Այս ոճին հատուկ են աղոթող ձեռքերի նմանության տանիքները։ Տները լայն են և բաղկացած երեք կամ չորս հարկերից։ Տեղացիների հիմնական զբաղմունքը շերամապահությունն է․ տների վերին հարկերը հարմարեցված են շերամ պահելու համար։
Որպես համաշխարհային ժառանգության օբյեկտ
Ներկայումս Շիրակավա-գոն և Գոկայաման գտնվում են ՅՈՒՆԵՍԿՕ-ի պաշտպանության տակ։ Համաշխարհային կազմակերպությունն այս վայրերը պաշտպանում է որպես «ավանդական կենսակերպի նշանավոր օրինակ՝ կատարելապես հարմարեցված շրջակա միջավայրին և տեղական սոցիալական և տնտեսական պայմաններին» ։
ՅՈՒՆԵՍԿՕ-ի պաշտպանության տակ է գտնվում նաև Շիրագավա-գո շրջանի Օգիմաչի գյուղն ու Գոկոյամա շրջանի Այնոկուրա և Սուգանումա գյուղերը։ Վերջիններս գոյություն ունեն 11-րդ դարից։
Գասսյո-ձուկուրի
Հնից Շիրակավա և Գոկոյամա գյուղերի բնակիչները զբաղվել են շերամապահությամբ։ Նրանք կառուցել են տներ սուր եռանկյունաձև տանիքներով, որոնց վերին հարկերն օգտագործել են շերամապահության կարիքները հոգալու համար։ Տները ստացել են «գասսյո-ձուկուրի»։
Այսպիսի տների հիմնական առանձնահատկությունը ծղոտից պատրաստված բարձր տանիքներն են։ «Գասսյո-ձուկուրի» ոճով պատրաստված շինությունները հիշեցնում են աղոթքի համար միավորված ձեռքեր։ Ծղոտե տներն ունեն կտրուկ թեքություն, որն էլ թույլ է տալիս ձյանը երկար չմնալ տանիքին։ Այսպիսով տները կարող են դիմանալ ձյան ամենաուժեղ տեղումներին։ Ծղոտե տանիքները պետք է փոխել 15-20 տարին մեկ։
Արտաքին հղումներ
Կատեգորիա:Համաշխարհային ժառանգություն Ճապոնիայում Կատեգորիա:Ճապոնիայի գյուղեր
Կայուել Կրեպինի
Կայուել Կրեպինի (Caillouël-Crépigny), համայնք Ֆրանսիայում, որը մտնում է Պիկարդիա երկրամասի և Էնա գավառի կազմի մեջ։ Մտնում է նաև Շոնի կանտոնի կազմի մեջ։ Համայնքի շրջան հանդիսանում է Լանը։
Համայնք INSEE ծածկագիրն է 02273։
Բնակչություն
Համայնքի բնակչությունը 2010 թվականի մարդահամարի տվյալներով կազմել է 420 մարդ։
Տնտեսություն
2010 թվականին 302 մարդկանցից (15—64 տարեկան) 201-ը եղել են առավել ակտիվ տնտեսվարողներ, 101-ը եղել են համեմատաբար ոչ ակտիվ (ակտիվության ցուցանիշը կազմել է 66,6 %, 1999 թվականին եղել է 66,0 %)։ 201 ակտիվ քաղաքացիներից 181-ը աշխատել են տարբեր ձեռնարկություններում (98 տղամարդ և 83 կին), անաշխատունակների թիվը կազմել է 20 մարդ (9 տղամարդ և 11 կին)։ 101 ոչ ակտիվ մարդկանցից 15-ը եղել են կամ աշակերտ կամ էլ ուսանող, 48-ը եղել են թոշակառու, 38-ը եղել են ոչ ակտիվ այլ պատճառներով ։
Աղբյուրներ
Կատեգորիա:Էնա դեպարտամենտի կանտոններ
Ժաննա Գրոմովա
Ժաննա Գրոմովա (Жанна Фёдоровна Громова (օրիորդական ազգանունը՝ Կրավցուն), ), գեղասահքի ռուս մարզիչ։ Ռուսաստանի վաստակավոր մարզիչ։
Կենսագրություն
Գեղասահքով սկսել է զբաղվել 1960 թվականից «Տրուդ» կամավոր սպորտընկերությունում։ Առաջին մարզիչը եղել է Ե. Ա. Կուդրյաշևան։ Ավելի ուշ տեղափոխվել է գեղասահքի մանկապատանեկան մարզադպրոց, որն ավարտել է 1966 թվականին։ Վոլոգդայի մրցումների տարածաշրջանային և քաղաքային կրկնակի չեմպիոն։
Բարձրագույն կրթությունը ստացել է Պ. Լեսգաֆտի (Լենինգրադ) անվան ֆիզիկական կուլտուրայի ինստիտուտում, որն ավարտել է 1971 թվականին։ Ըստ բաշխման հայտնվել է Նորիլսկում, որտեղ էլ մանկապատանեկան մարզադպրոցում աշխատել է որպես մարզիչ։ Ավելի ուշ տեղափոխվել է Մոսկվա։ 1990 թվականին ավարտել է Ռուսաստանի թատերական արվեստի ինստիտուտի «սառցե խորեոգրաֆիայի» բաժինը։
Ժաննա Գրոմովայի ամենահայտնի սանը Իրինա Սլուցկայան է, ով աշխատել է նրա ղեկավարությամբ ողջ սպորտային կարիերայի ընթացքում ։ Բացի նրանից Ժաննա Գրոմովան եղել է Իլյա Ավերբուխի, Նիկոլայ Մորոզովի, Օլգա Նայդյոնովայի, Սերգեյ Դոբրինի , Արինա Մարտինովայի և շատ ուրիշների առաջին մարզիչը։
Ներկա պահին Ժ. Գրոմովան շարունակում է մարզումները Մեգասպորտի կենտրոնում։ Նրա նախկին սաների թվում են Ռուսաստանի առաջնությունների մրցանակակիրներ Ալեքսանդրա Իևլևան և Նինա Պետուշկովան ։ Նրա ղեկավարությամբ է մարզվել նաև Ռուսաստանի և Եվրոպայի գեղասահորդուհիներից եռակի ակսել և քառակի տուլուպ կատարած առաջին գեղասահորդուհին՝ Լյուդմիլա Նելիդինան։
Այլ
2007 թվականին Ժաննա Գրոմովայի անունով են կոչել գեղասահքի Վոլոգդայի ակումբը։
Արտաքին հղումներ
Կատեգորիա:Գեղասահորդներ ըստ ազգության Կատեգորիա:Ռուս մարզիկներ Կատեգորիա:Ռուս գեղասահորդներ Կատեգորիա:Բարեկամության շքանշանի ասպետներ (Ռուսաստան)
Կատո Դրիս
Կատո Դրիս (Kάτω Δρυς), գյուղ Կիպրոսի Հանրապետության Լառնակայի շրջանում։ Տեղակայված է Լառնակա քաղաքի հարավ-արևմուտքում։ Մոտ գտնվող գյուղերն են Լեֆկարան (4 կմ) և Վավլան (6 կմ)։ Գյուղում կա մեկ եկեղեցի և մի քանի մատուռներ։
Բնակչություն
1831 թվականին գյուղի բնակչությունը կազմել է 345, արդեն 1946 թվականին գյուղի բնակչությունը անցնում էր 53-ը։ Ըստ 2011 թվականի տվյալների Կատո Դրիս գյուղի բնակչությունը կազմել է 129 մարդ, մեծամասնությունը հույն կիպրացիներ են։ Կատո Դրիսի բնակչության կտրուկ անկումից հետո կարծես թե գյուղը կրկին կյանքի է կոչվում։
Ծանոթագրություններ
Կատեգորիա:Կիպրոսի գյուղեր Կատեգորիա:Լառնակայի շրջանի բնակավայրեր
Պոլ Ռոբսոն
Ավարտել է Նյու Յորքի Կոլումբիական համալսարանի իրավաբանական ֆակուլտետը (1923 թվականին)։ 1921 թվականից հանդես է եկել որպես դրամատիկ դերասան, 1925 թվականից՝ որպես երգիչ։ Ամերիկյան և անգլյական թատրոններում խաղացած դերերից լավագույնը Օթելլոն է (Շեքսպիրի «Օթելլո», 1930 թվականին, «Սավոյ» թատրոն, Լոնդոն)։ Սևամերթ ժողովրդական երգերի և սպիրիչուեսների կատարումով համաշխարհային ճանաչման է արժանացել Եվրոպայի երկրներում համերգային շրջագայությունից հետո (1926-1928 թվականներին)։ ՍՍՀՄ-ում առաջին անգամ եղել է 1934 թվականին։ Երկրորդ համաշխարհային պատերազմի տարիներին (1939-1945 թվականներն) Ռոբսոնի համերգներն ուղեկցվել են ֆաշիզմի դեմ կոչերով։ Օժտված էր փափուկ տեմբրի, լայն դիապազոնի ձայնով։ Երգացանկում (երգել է մոտ 20 լեզուներով)՝ սևամորթ, ամերկյան ժողովրդական, իսպանացի և գերմանացի հակաֆաշիստների, ՍՍՀՄ ժողովուրդների և սովետական կոմպոզիտորների երգեր։ Նկարահանվել է կինոֆիլմերում (1933 թվականից)։ Խաղաղության համաշխարհային խորհրդի անդամ, Մոսկվայի կոնսերվատորիայի պատվավոր պրոֆեսոր (1958 թվականից)։ Արժանացել է Խաղաղության միջազգային մրցանակի (1950) և «Ժողովուրդների միջև խաղաղության ամրապնդման համար» լենինյան մրցանակի (1952)։
Ծանոթագրություններ
Կատեգորիա:Ամերիկացի երգիչներ Կատեգորիա:1898 ծնունդներ Կատեգորիա:Ապրիլի 9 ծնունդներ Կատեգորիա:1976 մահեր Կատեգորիա:Հունվարի 23 մահեր Կատեգորիա:Ամերիկացի դերասաններ Կատեգորիա:Պոլիգլոտներ Կատեգորիա:20-րդ դարի դերասաններ Կատեգորիա:Կոլումբիայի համալսարանի շրջանավարտներ Կատեգորիա:Ամերիկացի սոցիալիստներ Կատեգորիա:Թատրոնի դերասաններ Կատեգորիա:Ամերիկացի հասարակական գործիչներ Կատեգորիա:ԱՄՆ-ի քաղաքական գործիչներ Կատեգորիա:Ռատգերսի համալսարանի շրջանավարտներ Կատեգորիա:Ամերիկացի գրողներ Կատեգորիա:Ամերիկացի երաժիշտներ Կատեգորիա:Ամերիկացի փաստաբաններ Կատեգորիա:20-րդ դարի ամերիկացի երգիչներ
Մարինյո
Մարինյո (Marignieu) կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Վիրյո լե Գրան կանտոնի կազմի մեջ։ Կոմունայի օկրուգը Բելլեն է։
Կոմունայի կոդը՝ 01230։
Աշխարհագրություն
Կոմունան Փարիզ քաղաքից գտնվում է 430 կմ հարավ-արևելք, դեպի արևելք՝ Լիոն քաղաք, 70 կմ է և 60 կմ հարավ-արևելք Բուրկ ան Բրեսից ։
Բնակչություն
Կոմունայի բնակչությունը 2010 թվականին կազմել է 148 մարդ։
Տնտեսություն
2010 թվականին աշխատունակ տարիքի (15-64 տարեկան) ունեցող 89 մարդկանցից 60-ը տնտեսապես ակտիվ են եղել, 29-ը՝ պասիվ (ակտիվության ցուցանիշը` 67,4 է, 1999 թվականին՝ 75,5%)։ 60 ակտիվ բնակիչներից աշխատել են 59-ը (58 տղամարդ, 56 կին), գործազուրկ է եղել 1 մարդ (29 տղամարդ և 30 կին)։ 29 պասիվներից 10 հոգի եղել են աշակերտ կամ ուսանող, 14-ը՝ թոշակառու, 5 մարդ պասիվ են եղել այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Հողերի աշխարհագրություն
Հողերի աշխարհագրություն, հողագիտության բաժին, ուսումնասիրում է հողերի ձևավորման ու տարածման օրինաչափությունները։ Բաժանվում է երկու մասի՝ ընդհանուր և ռեգիոնալ։ Ընդհանուր բաժինը զբաղվում է հողագոյացման գործոնների և հողերի աշխարհագրական տեղաբաշխման ընդհանուր ուսումնասիրությամբ, ռեգիոնալ բաժինը՝ հողերի շրջանացմամբ, առանձին շրջանների հողային ծածկույթի նկարագրությամբ ու քարտեզագրությամբ։ քարտեզագրական մեթոդը սերտ կապված է գեոմորֆոլոգիայի, կլիմայագիտության, երկրաբուսաբանության, լանդշաֆտագիտության հետ և հանդիսանում է հողային ֆոնդի հաշվառման, գյուղատնտեսական արտադրության ռացիոնալ պլանավորման, հողերի ոռոգման ու բերրիության բարձրացման միջոցառումների մշակման հիմքը։ Դրա համընդհանուր օրինաչափություններից են հողերի լայնական և ուղղաձիգ գոտիականությունը, հողաերկրաքիմիական մարզերի ձևավորումը և հողածածկույթի կառուցվածք և այլն։
Կատեգորիա:Աշխարհագրություն Կատեգորիա:Հող Կատեգորիա:Հողագիտություն
Նիկոլ Վոնգ
Նիկոլ Վոնգ (Nicole A. Wong, ), ամերիկացի իրավաբան, որը մասնագիտացած է համացանցի, լրատվամիջոցների և մտավոր սեփականության իրավունքների ոլորտում։ 2013 թվականի մայիսին Բարաք Օբամայի վարչակազմի կողմից նշանակվել է Սպիտակ տան տեխնոլոգիական բաժնի ղեկավարի տեղեկալ ։ Նա ստացել է «Որոշիչ» մականունը, երբ եղել է Google-ի փոխնախագահ ու գլխավոր իրավաբանական խորհրդատուի տեղակալ և պատասխանատու էր գրաքննության գործերի համար ։ Վոնգը 2014 թվականի օգոստոսի 16-ին թողել է տեխնիկական տնօրենի տեղակալի պաշտոնը, որպեսզի իր ընտանիքի հետ վերադառնա Կալիֆոռնիա ։
Վաղ կյանք և կրթություն
Նիկոլ Վոնգը չինական ծագմամբ ամերիկացի է, ծնվել է ԱՄՆ-ում։ Նրա պապը եղել է չինացի ներգաղթյալ, որն Այդահոյում զբաղվում էր կարտոֆիլի մշակությամբ, աշխատում էր լվացքատանը, ապա դարձել է խոհարար Կալիֆոռնիայի Լիվերմոր քաղաքում։ Նրա մայրական տատը Հարավային Չինաստանից էր։ Մինչև 1950-ական թվականները նրա տատն ու պապը չեն կարողացել սեփականություն ունենալ Կալիֆոռնիայում։ Նրանք օգնել են հիմնադրել երկրում առաջին չինական համայնքային բանկերից մեկը, և նրա պապը դարձել է դրա փոխնախագահ ։
Նիկոլ Վոնգը մեծացել է Կալիֆոռնիայի Դել Մար քաղաքում և սկզբում ցանկացել է լրագրող դառնալ, քանի որ նրա մորաքույրը Los Angeles Times թերթի թղթակիցն էր։ Նա սովորել է Ջորջթաունի համալսարանում, որտեղ աշխատել է որպես կամպուսի ռադիոկայանի լուրերի բաժնի խմբագիր։ 1990 թվականին նա ստացել է բակալավրի աստիճան գերազանցությամբ (magna cum laude)՝ որակավորվելով ամերիկանիստիկայի և անգլերենի ոլորտում որպես չպրոֆիլավորված առարկա ։ Նա ունի ֆելոուի կոչում պոեզիայի բնագավառում , իսկ ավելի ուշ՝ 1995 թվականին, ստացել է իրավաբանական կրթություն Բերքլիի Կոլիֆոռնիայի համալսարանի իրավունքի դպրոցու և ժուռնալիստիկայի մագիստրոսի կոչում նույն համալսարանի Լրագրության բարձրագույն դպրոցում։ Բերկլիում նա դարձել է Asian Law Journal-ի համահիմնադիրն ու նրա առաջին գլխավոր խմբագիրը ։
Կարիերա
Համալսարանն ավարտելուց հետո Վինգն աշխատում է որպես փաստաբան և զբաղվել է փաստաբանական պրակտիկայով Steinhart և Falconer LLP ընկերությունում (Սան Ֆրանցիսկո)․ նրա հաճախորդների թվում են եղել տեղական թերթեր և ռադիոկայաններ։ Երբ սկսվել է համացանց արագ զարգացումը, նա խորհրդատվություն է կատարել Yahoo!-ի, Evite-ի և PayPal-ի համար ։ 1997 թվականին նա եղել է Perkins Coie LLP-ի աշխատակից, իսկ 3 տարի անց դարձել է ընկերության գործընկեր ։ Վոնգը ներկայացրեց տարբեր լրատվամիջոցների, այդ թվում Los Angeles Times, The Walt Disney Company, Microsoft և Amazon.com, ապա տեղափոխվել է Google որպես իրավաբանական խորհրդատու ։ 2004 թվականին նա ստացել է փոխնախագահի և գլխավոր իրավաբանական խորհրդականի տեղակալի պաշտոնը ։ Վոնգը պատասխանատու էր նորմատիվային հարցերի և Google-ի արտադրանքների վերաբերյալ բողոքների համար։
2012 թվականի նոյեմբերին Վոնգը հեռացել է Google-ից և դարձել Twitter-ի արտադրանքի հարցերով իրավաբանական տնօրեն։ 2013 թվականի հունիսին նա միացել է Օբամայի վարչակազմին որպես ղեկավարի տեղեկալ տեխնոլոգիաների գծով՝ իր պարտականությունների կատարման ժամանակ աշխատելով Թոդ Փարքի հետ ։
1996-1998 թվականներին եղել է Ասիա-Խաղաղօվկիանոսյան-Ամերիկյան իրավաբանների ազգային ասոցիացիայի կառավարիչների խորհրդի անդամ, իսկ 2001-2004 թվականներին՝ Համացանցային իրավունքի ինստիտուտի համաֆինանսավորումը Գործնական իրավունքի ինստիտուտում ։ 1997-1998 թվականներին նա Սան ֆրանցիսկոյում եղել է Սանշայն նպատակային խմբի անդամ։ 2001 թվականից Վանգը ծառայել է ABA Communications Law Forum-ի կառավարման կոմիտեին, և 2007 թվականից եղել է Առաջին փոփոխության կոալիցիայի տնօրենների խորհրդի անդամ ։ Նա Բերկլիի Կալիֆոռնիայի համալսարանի ժուռնալիստիկայի բարձրագույն դպրոցի խորհրդատվական խորհրդի անդամ է ։
Վոնգը 4 անգամ ելույթ է ունեցել ԱՄՆ Կոնգրեսի առաջ ինտերնետային քաղաքականության հարցի վերաբերյալ ։ Իր ելույթներից մեկում նա հայտարարել է. «Նախևառաջ ԱՄՆ կառավարությունը պետք է նպաստի Համացանցի բաց լինելուն՝ որպես մեր արտաքին քաղաքականության գլխավոր հենասյունը» ։ Նա էլեկտրոնային լրատվամիջոցների ուղեցույցի և գաղտնիության մասին ակտերի համախմբագիր է (2003)։ 1997 և 1999 թվականներին նա դասավանդել է լրատվամիջոցների ու համասանցի իրավունքի դասընթացներ Բերկլիի Կալիֆոռնիայի համալսարանում, Սթենֆորդի համալսարանում և Սան Ֆրանցիսկոյի համալսարանի իրավունքի դպրոցում ։
Ծանոթագրություններ
Կատեգորիա:Ամերիկացի իրավաբաններ Կատեգորիա:Google ընկերության աշխատակիցներ Կատեգորիա:Ջորջթաունի համալսարանի շրջանավարտներ
Շահեն Խաչատրյան
Շահեն Գևորգի Խաչատրյան, հայ արվեստաբան, ՀԽՍՀ արվեստի վաստակավոր գործիչ (1984)։
Կենսագրություն
Շահեն Խաչատրյանը ծնվել է 1934 թվականին Հալեպում։ 1946 թվականին հայրենադարձել է։ 1965 թվականին ավարտել է Լենինգրադի գեղանկարչության, քանդակագործության և ճարտարապետության ինստիտուտը։ 1959 թվականից աշխատել է Հայաստանի ազգային պատկերասրահում, 1991-2003 թվականներին՝ տնօրեն, 1967-2004 թվականներին միաժամանակ՝ Մարտիրոս Սարյանի տուն-թանգարանի տնօրեն, 2004 թվականից՝ փոխտնօրեն, 1987 թվականից՝ Մշակույթի հայկական ֆոնդի փոխնախագահ։
Ալբոմներ
Կազմակերպել է հայ կերպարվեստի ցուցահանդեսներ տարբեր երկրներում։ Խաչատրյանի ջանքերով հայ մշակույթի բազմաթիվ արժեքներ հանգրվանել են հայրենիքում։
Մրցանակներ
1996 թվականին պարգևատրվել է ՀՀ Մովսես Խորենացու մեդալով, հետագայում՝ Հայ Առաքելական Եկեղեցու «Սուրբ Սահակ-Սուրբ Մեսրոպ» շքանշանով ։ 1999 թվականին արժանացել է Գյումրու պատվավոր քաղաքացի կոչմանը ։
Արտաքին հղումներ
Կատեգորիա:1934 ծնունդներ Կատեգորիա:Հալեպ քաղաքում ծնվածներ Կատեգորիա:Գյումրու պատվավոր քաղաքացիներ Կատեգորիա:ՀԽՍՀ արվեստի վաստակավոր գործիչներ Կատեգորիա:Մովսես Խորենացու մեդալակիրներ Կատեգորիա:Հայ արվեստաբաններ Կատեգորիա:Սանկտ Պետերբուրգի գեղարվեստի ակադեմիայի շրջանավարտներ
Մառլյո
Մառլյո (Marlieux), կոմունա Ֆրանսիայում՝ Ռոն-Ալպեր երկրամասի Վիրյո լե Գրան կանտոնում։ Կոմունայի օկրուգը Բուրակ ան Բրեսն է։
Կոմունայի կոդը՝ 01230։
Աշխարհագրություն
Կոմունան Փարիզ քաղաքից գտնվում է 380 կմ հարավ-արևելք, դեպի արևելք՝ Լիոն քաղաք, 39 կմ է և 20 կմ հարավ-արևելք Բուրկ ան Բրեսից ։
Բնակչություն
Կոմունայի բնակչությունը 2010 թվականին կազմել է 887 մարդ։
Տնտեսություն
2010 թվականին աշխատունակ տարիքի (15-64 տարեկան) ունեցող 549 մարդկանցից 433-ը տնտեսապես ակտիվ են եղել, 116-ը՝ պասիվ (ակտիվության ցուցանիշը` 78,9 % է, 1999 թվականին՝ 76,6 %)։ 433 ակտիվ բնակիչներից աշխատել են 403-ը (220 տղամարդ, 183 կին), գործազուրկ է եղել 30 մարդ (12 տղամարդ և 18 կին)։ 116 պասիվներից 44 հոգի եղել են աշակերտ կամ ուսանող, 38-ը՝ թոշակառու, 34 մարդ պասիվ են եղել այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Սքայ Լի
Կենսագրություն
Լին ծնվել է Բրիտանական Կոլումբիայի Պորտ Էլբերնի քաղաքում։ Մայրը՝ Վոնգ Մով Օին, տնային տնտեսուհի էր, հայրը՝ Լի Գվե Չանգը, աշխատում էր ջրաղացում ։ 1967 թվականին համալսարանում սովորելու համար Սքայ Լին տեղափոխվում է Վանկուվեր, Բրիտանական Կոլումբիայի համալսարանից ստանում գեղարվեստի բակալավրի աստիճան, Դուգաս քոլեջից՝ բուժքրոջ դիպլոմ։ Լին դարձել է Ասիացի-կանադացի գրողների աշխատանքային խմբի անդամ։ Ապրում է Բրիտանական Կոլումբիայի Սոլթսփրինգ կղզում։
Լին առաջին անգամ հրատարակվել է որպես 1983 թվականին լույս տեսած Պոլ Յիի «Teach Me to Fly, Skyfighter!'» մանկական գրքի նկարազարդող։ Գիրքը չորս պատմվածքների ժողովածու է, որը ուսումնասիրում է, թե ինչպես են մեծանում չինացի-կանադակցիները մի համայնքում, որը կապեր ունի և՛ ասիական-կանադական, և՛ անգլո-կանադական մշակույթների հետ։ Խմբագիր Ռոբերտ Վ. Բրունսմանը պնդում է, որ գիրքը «համեստ է պատկերազարդված»։
1990 թվականին հրատարակված Լիի առաջին գիրքը՝ «Անհետացող լուսնի սրճարանը», ուսումնասիրում է Վոնգ ընտանիքի չորս սերունդներին, երբ նրանք օգտագործում են նշված սրճարանը։ Գիրքն առաջադրվել է Էթել Վիլսոնի գեղարվեստական մրցանակի և Գլխավոր նահանգապետի մրցանակի համար, սակայն արժանացել է Վանկուվեր քաղաքի գրքի մրցանակին, չնայած որոշ քննադատներ գրում էին, որ գործը գերազանց էր։ Օրինակ, քննադատ Գարի Դրապերը գրել է.
Քննադատ Ջոն Զ. Մինգ Չենը Լիի գրական ստեղծագործությունները լիովին ուսումնասիրել է դաոիստական տեսանկյունից՝ «Դաոիզմի ազդեցությունը ասիական-կանադական գրողների վրա» (Մելեն, 2008)։
Նույն տարում Լին իր ներդրումն ունեցավ կոլեկտիվ արձակում՝ «Telling It: Women and Language Across Culture»: Գրական երկը վերագրվում է «Telling It Book Collective», որին անդամակցում է Լին։ Գիրքն ուսումնասիրում է ռասիզմի և հոմոֆոբիայի խնդիրները, որոնց առնչվել են տեղաբնակ, լեսբուհի և ասիացի-կանադացի կանայք։
1994 թվականին Լին հրապարակեց « Bellydancer: Stories» գիրքը, որը 15 կարճ պատմվածքների ժողովածու է, որոնք ուսումնասիրում են մի շարք ֆեմինիստական թեմաներ՝ հիմնականում կենտրոնանալով «պորտապար պարողի» վրա՝ այն դիտարկելով որպես գոյատևման նախատիպ։
Լիի կարճ պատմությունները հայտնվել են նաև Վանկուվերի կարճ պատմվածքներում, ինչպես նաև այնպիսի պարբերականներում ինչպիսիք են West Coast Line, The Asianadian, Kinethis և Makara:
Ծանոթագրություններ
Կատեգորիա:Կանադացի գրողներ Կատեգորիա:Լեսբուհի գրողներ Կատեգորիա:Կանադացի նկարազարդողներ Կատեգորիա:Կանադացի նկարչուհիներ Կատեգորիա:ԼԳԲՏ վիպասաններ Կատեգորիա:Կանադացի ֆեմինիստ գրողներ Կատեգորիա:Լեսբուհի արվեստագետներ
Բաստելիկա
Բաստելիկա (Bastelica), լուծարված կանտոն Ֆրանսիայում։ Գտնվում էր Կորսիկա մարզի Հարավային Կորսիկա դեպարտամենտում։ Մտնում էր Այաչչո շրջանի մեջ։ 2015 թվականին կանտոնի կոմունաները բաշխվեցին Տարավո Օրնանոյի և Գրանովա Պրունելլիի վրա։
Համայնքի INSEE կոդ՝ 2A02։ Ամբողջ կանտոնի մեջ մտնում էին 5 կոմունաներ, որից գլխավորը համարվում էր Բասթելիկան։
Բնակչություն
Համայնքի բնակչությունը 2008 թվականին կազմում էր 3 387 մարդ։
Արտաքին հղումներ
Կատեգորիա:Ֆրանսիայի համայնքներ
Մելանի Մարտինես
Մելանի Ադել Մարտինես (Melanie Adele Martinez  ), ամերիկացի երգչուհի, երգահան և լուսանկարիչ, ունի պուերտոռիկայական և դոմինիկյան ծագում։ Ամերիկյան տաղանդների համար նախատեսված «The Voice» շոուի երրորդ եթերաշրջանում եղել է Ադամ Լևինի խմբից ։ 2014 թվականի ապրիլի 22-ին թողարկեց «Dollhouse» սինգլը, որը մտավ իր դեբյուտային Dollhouse մինի ալբոմի մեջ։ 2015 թվականի օգոստոսի 14-ին երգչուհին թողարկեց Cry Baby ալբոմը, որից առանձին թողարկվեց «Pity Party» երգը։
2012 թվական՝ կարիերայի սկիզբ և մասնակցությունը The Voice-ում
2012 թվականին Մարտինեսը մասնակցեց The Voice նախագժի երրորդ եթերաշրջանին, որտեղ նա կատարեց Բրիթնի Սփիրսի «Toxic» երգը։ Չորս ժյուրիներից երեքը՝ Ադամ Լևինը, Սի Լո Գրինը, Բլեյք Շելթոնը, սխմեցին «ես ընտրում եմ քեզ» կոճակը նրա ելույթի ժամանակ, նրանցից Մարտինեսը ընտրեց Ադամ Լևինին, որպես իր ուսուցիչ ։
Նրա առաջին մրցակիցը Կեյթլին Միշելն էր, նրանք կատարում էին Էլլի Գոլդինգի «Lights» երգը։ Նրա հաջորս մրցակիցը Սեմ Ջեյմսն էր, նրանք կատարեցին La Roux-ի «Bulletproof» սինթփոփ դուետը։ Լևինը հեռացրեց Ջեյմսին և Մարտինեսը կարողացավ շարունակել մասնակցությունը, դառնալով Ադամի թիմի հինգ մնացած մասնակիցներից մեկը։ Live Rounds-ի առաջին շաբաթում Մարտինեսը կատարում էր «Hit the Road Jack» երգը։ Շաբաթվա վերջում ըստ հեռուստադիտողների քվեարկության, թիմում մնացին Ամանդա Բրաունը, Բրայան Քեյթը և Մելանին, թիմից դուրս եկան Լորեն Էլլերդը և Ջոսելին Ռիվերը։ Երրորդ շաբաթում Մելանիի «Seven Nation Army» կատարումը քվեարկության վերջին պահին դարձավ iTunes Top 200 Single Chart-ի առաջին 12 կատարումներից մեկը, չորրորդ շաբաթում նրա «Too Close» կատարումը զբաղեցրեց 6րդ հորիզոնականը ։ Հինգերորդ եզրափակիչ փուլում Մելանին և Ամանդա Բրաունը հեռացվեցին, ով նույնպես Ադամի թիմից էր, թիմում մասնակից չմնաց։ Մարտինեսը իր հեռացումը մեկնաբնաեց, որ նա սկզբում չի ցանկացել էլ շոույում այդքան երկար մնալ, նա հիանալի շանս էր ստացելմ որպեսզի իրեն ներկայացնի որպես երաժիշտՙ որն էլ իր նպատակն էր եղել ։
2013 - 2017, Dollhouse EP և Cry Baby
Շոուից հետո, Մելանին սկսեց աշխատել իր բնօրինակ կատարումների վրա։ 2014 թվականի ապրիլի 24-ին նա թողարկեց իր «Dollhouse» սինգլը, որի համար հետո տեսահոլովակ նկարահանվեց ։ Երգի համահեղինակների և պրոդյուսների հետ միասին կատարել են Նյու Յորքյան Kinetics & One Loveru դուետը ։ 2014 թվականի ապրիլի 7-ին նա կնքեց պայմանագիր Atlantic Records լեյբլի հետ և սկսեց իր շրջագայությունը։ 2014 թ. մայիսի 19-ին թողարկվեց երգչուհու «Dollhouse» մինի ալբոմը ։ Մարտինեսի «Carousel» երգը հնչել «ամերիկյան սարսափ պատմություններ. սարսափ շոու» մինիսերիալում ։ 2015 թվականի հունիսի 2-ին թողարկել է «Pity Party» երգը, որը մտավ իր դեբյուտային լիամետրաժ « Cry Baby» ալբոմի մեջ ։ 2015 թվականի հունիսի 10-ին Մելանին ձայնագրել է «Soap» սինգլը, որը թողարկվել է հուլիսի 31-ին «Sippy Cup» անունով՝ ալբոմի թողարկումից 14 օր առաջ  ։ Դեկտեմբերի 23-ին թողարկել է հատուկ ամանորյա «Gingerbread Man» սինգլը ։
2017 – ներկա. Ֆիլմ և K-12
2017 թվականի մարտին Մարտինեսը ցանկություն հայտնեց մի ֆիլմ նկարահանել, որը կպատմի նրա երկրորդ ալբոմի յուրաքանչյուր երգի մասին, բացատրելով` «Ես հիմա ֆիլմ եմ գրում... Ես պատրաստվում եմ տարին անցկացնել դրա վրա աշխատելով, ռեժիսորություն, նկարահանումներ, դիմահարդարում և նման բաներ, այնպես որ դա մեծ աշխատանք է» ։ 2019 թվականի մայիսի 15-ին Մարտինեսը թողարկեց ալբոմի առաջին թիզեր թրեյլերը, իսկ մայիսի 17-ին, իր ինստագրամյան էջում հրապարակեց ալբոմի շապիկը , բացահայտելով ալբոմի անունը` «K-12», որը թողարկվելու է նույն թվականի սեպտեմբերի 6-ին ։
Արտաքին հղումներ
Կատեգորիա:«The Voice» հեռուստաշոուի մասնակիցներ Կատեգորիա:Ամերիկացի ալտերնատիվ ռոք երաժիշտներ Կատեգորիա:Ամերիկացի կին լուսանկարիչներ Կատեգորիա:Ալտերնատիվ ռոք երաժիշտներ Կատեգորիա:Ամերիկացի փոփ երաժիշտներ Կատեգորիա:Ամերիկացի լուսանկարիչներ Կատեգորիա:Ամերիկացի երգչուհիներ Կատեգորիա:Ամերիկացի փոփ երգչուհիներ Կատեգորիա:21-րդ դարի ամերիկացի երգիչներ Կատեգորիա:Ամերիկացի փոփ երգիչներ Կատեգորիա:Ամերիկացի կինոռեժիսորներ Կատեգորիա:Ամերիկացի երգահաններ Կատեգորիա:Ամերիկացի կիթառահարներ Կատեգորիա:Ամերիկացի դերասանուհիներ
Condor Airlines
Condor Airlines, գերմանական ավիաընկերություն, որի գրասենյակը գտնվում է Մայնի Ֆրանկֆուրտ օդանավակայանում։ Իրականացնում է թռիչքներ Միջերկրական ծովում, Ասիայում, Աֆրիկայում, Հյուսիսային Ամերիկայում և Կարիբյան կղզիներում։ Ավիաընկերությունը հիմնադրվել է 1955 թվականին ։
Արտաքին հղումներ
Կատեգորիա:1955 հիմնադրումներ Կատեգորիա:Օդային տրանսպորտի միջազգային ասոցիացիայի անդամներ
Իթոն Հալ
Իթոն Հալը Ուեստմինստերի դուքսի պալատն է։ Գտնվում է Չեշիրում, Անգլիա։ Այն պատված է այգիներով, պարտեզներով, ագարակներով և անտառով։ Ընդհանուր տարածքը կազմում է 4400 հեկտար։
Առաջին տունը կառուցվել է XVII դարում։ 19-րդ դարում դրան փոխարինում է ավելի մեծ տուն, որի հատակագիծն արել էր Վիլիամ Պորդենը։ Սա էլ դառնում է էլ ավելի մեծ տուն, գծված Ալֆրեդ Վատերհաուսի կողմից։ Կառուցումը սկսեց 1870 թվականին և տևեց մոտ 12 տարի։ 1960 թվականին տան վիճակը բավականին վատացել էր և շատ ուրիշ տների նման քանդվել։ Մինչև 1980-ականները կառուցվեց նոր տուն։
Տունը 17-րդ դարից սկսած պատված է եղել արքայական պարտեզով։ Համալիրում կան ուրիշ կառույցներ։ Սրանցից ոչ մեկը հանրությանը սովորաբար բաց չէ, սակայն այգիները տարեկան երեք անգամ բացվում են՝ բարեգործական նպատակներով։
Դահլիճներ
15-րդ դարից ի վեր, Իթոն Հալը Գրոսվենորների ընտանիքի տունն է եղել։
Սամուել դահլիճ
Առաջին տունը կառուցվել է Սըր Թոմաս Գրոսվենոր, երրորդ Բարոնեթի համար։ Նա կալվածքը ժառանգեց 19 տարեկան հասակում, երբ 1664 թվականին իր մեծ հայր Սըր Ռիչարդ Գրոսվենորը մահացավ։ Նոր տերը հանձնարարեց ճարտարապետ Վիլիամ Սամուելին գծել տան հատակագիծը։ Կառուցումը սկսեց 1675 թվականին։ Քարերի մեծ մասը բերվեց Հյուսիսային Ուեյլսում գտնվող «Հոլթ Քասել»-ից։ 1683 թվականին կառուցման ծախսը հասավ 1,000 անգլիական փաունդի (140,000 անգլիական փաունդ մերօրյա դրամական արժեքով)։ Ըստ հին փորագրությունների, տունը ունեցել է երեք հարկ և ձեղնահարկ։ Նաև նշվում է, որ այս տան հարավում մի ուրիշ կառույց է եղել ։
Պորդեն դահլիճ
Ռոբերտ Գրոսվենորին հաջորդեց Ըրլ Գրոսվենոր II-ը։ Իսկ նրան 1802 թվականին հաջորդեց Ուեսթմիստերի առաջին մարքիզը։ Այս ժամանակ Սամուել դահլիճը վերանորգման կարիք ուներ։ Գրոսվենորը Վիլիամ Պորդենին հանձնրարարեց բարելավման ծրագիր կազմել։ Կառուցումը սկսեց 1803 թվականին և Պորդենը հայնեց, որ կառուցումը կտևի երեք տարի և կարժենա 100,000 անգլիական փաունդ (£5,830,000 անգլիական փաունդ մերօրյա դրամական արժեքով) ։ Հին տանը շրջապատեցին մի շարք կառույցներ։ Երկու թև ավելացվեց առաջին մակարդակում, իսկ մինչև 1820-ական թվականները մի քանիսին էլ ավելացվեցին։ Տունը ստացավ Գոթական ժանր ։ Անկողնու վարագույրը 89 մետրանոց մանուշակագույն կտորի և 94 մետրանոց մետաքսի խառնուրդ էր։ Երբ ապագա թագուհի Վիկտորիան այցելեց պալատ 1832 թ.-ին 13 տարեկան հասակում, նա իր օրագրում գրեց։ « Տունը սքանչելի է» ։ Ռիչարդ Գրոսվենորը՝ Ուեստմինստերի երկրորդ մարքիզը, հաջորդեց իր հորը 1845 թվականին և հանձնարարեց շոտլանդացի ճարտարապետ Վիլիամ Բըրնին տան մեջ փոփոխություններ կատարել։ Բըրնը հարավային կողմի կենտրոնը բարձրացրեց, նմանեցնելով այն աշտարակի և մի քանի Գոթական հատկանիշներ փոխեց։ Ճարտարապետ-պատմաբան Նիկոլաս Պեվսները ասել է « Հոյակապ Գոթական առանձնատուն է» " :
Ուաթերհաուս դահլիճ
Երկրորդ մարքիզը մահանում է 1869 թվականին և նրան հաջորդում է իր որդի Հյու Լուփուս Գրոսվենորը՝ սկզբում որպես երրորդ մարքիզ, այնուհետև որպես Ուեստմինստերի առաջին դուքսը։ Կրկին հին տան կաղապարը փոխվում է։ Առանձին թև է ստեղծվում ընտանիքի անդամների համար, որը միջանցքով միանում է հիմնական դահլիճին։ Ձևափոխվում է նաև մատուռը և ժամացույցի աշտարակը։ Աշխատանքը սկսվում է 1870 թվականի և տևում է 12 տարի ՝ արժենալով մոտ 803,000 անգլիական փաունդ (72.2 միլիոն անգլիական փաունդ մերօրյա դրամական արժեքով ։  Գրադարանը 27 մետր բարձրություն ուներ, ճաշարանը ուներ 32 մետր երկարություն։ Դահլիճում կար նաև երգեհոն։ Կահավորանքի համար Հենրի Սթեյսի Մարքսը պատկերում է նկարներ «Առավոտյան» սենյակի համար, Գերթրուդ Ջեկիլը պատկերում է նկարներ արվեստանոցի համար, իսկ մյուս սենյակներում կախվածէին Գաինսբորոյի, Ստաբբսի և Ռեյնոլդսի նկարները ։ Փենսվերը գրում է « Այս դահլիճը Բարձրագույն Վիկտորիական առանձնահատկությունների հրաշալի արտացոլում ունի»։ Daily Telegraph-ը նկարագրել է այն որպես « Ամենաարժեքավոր և գեղեցիկ մատուռներից մեկը ամբողջ կղզում» ։
Դեննիի դահլիճը և ներկայիս դահլիճը
1960 թվականին դահլիճը արդեն վերանորոգման և կահավորվելու կարիք ուներ, ինչպես նաև տանիքի վրա գոյացած մամուռը պետք է մաքրվեր։ Ռոբերտ Գրոսվենորը՝ Ուեստմինստերի հինգերորդ դուքսը, որոշեց քանդել Ուաթերհաուսի հիմնական կառույցը, ինչպես նաև թևերը, մատուռը և ժամացույցի աշտարակը։ Աշխատանքները սկսեցին 1963 թվականին։ Նոր կառույց կառուցվեց ճարտարապետ Ջոն Դեննիի կողմից։ Նպատակը ժամանակակից և դիմացկուն տուն կառուցելն էր։ Արդյունքում ստեղծվեց քառանկյուն, տափակ տանիքով կառույց, պատված սպիտակ ներկով, որը ներդաշնակ էր Չեշիրի բնության հետ։ Աշխատանքը տևեց 2.5 տարի և արժեցավ 459,000 անգլիական փաունդ (4,96 միլիոն անգլիական փաունդ մերօրյա անգլիական փաունդով։ Տունը ուներ ոչ սիմետրիկ տեսք։ Ուներ երկու հարկ և գետահարկ, որտեղ գտնվում էր լողավազանը։ Կենտրոնի երկու հարկերը կապված էին բոլոր սենյակների հետ։ Տան զարդարանքներից էին նաև մետաքսե պատերը և փայտե գետինները։ Սակայն քանի որ տունը շրջակա կառույցներից բավականին առանձնանում էր ոճի պատճառով, որոշեցին փոխել կահավորանքը։ Այն գծված էր Փերսի Թոմաս Փարթերշիփի կողմից։ Դեննիի դահլիճը որոշեցին նմանեցնել ֆրանսիական դղյակի։ Աշխատանքները սկսվեց 1989 թվականին և ավատրվեց 1991 թ.-ին ։
Ծանոթագրություններ
Կատեգորիա:Մեծ Բրիտանիայի շենքեր և կառույցներ
Սուրբ Աստվածածին եկեղեցի (Սարակապ)
Սուրբ Աստվածածին եկեղեցի, հայ առաքելական եկեղեցի, գտնվում է Հայաստանի Շիրակի մարզի Սարակապ գյուղի արևելյան։ Ընդգրկված Հայաստանի պատմության և մշակույթի անշարժ հուշարձանների ցանկում։
Նկարագրություն
Եկեղեցին ավերակ վիճակում դարեր շարունակ ծածկված է եղել հողով և միայն 19-րդ դարի երկրորդ կեսին պատահականորեն հայտնաբերվել և 1885—1887 թվականներ, նորոգվել ու վերածվել է գործող եկեղեցու։ Հուշարձանի նախնական կառուցվածքից պահպանվել է վաղ միջնադարի հայ ճարտարապետությանը բնորոշ սև տուֆի, սրբատաշ, խոշոր քարերից կրաշաղախ՛ով շարված երկաստիճան որմնախարիսխը։ Վերակառուցման ժամանակ պատերը բարձրացվել են որմնախարսխի պարագծով, հետևաբար, նույնությամբ պահպանվել է հնագույն կառուցվածքի հատակագծային հորինվածքը։ Պատերի վերակառուցված մասերը նույնպես տեղական սև, սրբատաշ տուֆից են՝ կրաշաղախով։ Պատերի շարվածքի մեշ օգտագործվել են հին շենքի որոշ քարեր, որոնցից մեկի վրա կա 13-րդ դարի արձանագրություն։ Եկեղեցին վերակառուցվել է մինչև գմբեթի թմբուկի ստորին շարքերը։ Ներկայիս փայտյա հարթ ծածկը հենվում է չորս փայտյա սյուների վրա։ Սարակապի Սուրբ Աստվածածին եկեղեցու հատակագիծն ունի աստղաձև, կենտրոնաձիգ հորինվածք՝ սիմետրիկ արեվելք-արևմուտք առանցքին ։
Հատակագծային հորինվածքի հիմքում ընկած է հավասարաթև խաչը, որի չորս թևերը ներսոլմ ավարտվում են աբսիդներով, իսկ դրսից ունեն ուղղանկյուն եզրանկար։ Միայն արևելյան՝ բեմի խաչաթևը դրսից բազմանիստ է (եռանիստ)։ Սակայն, ի տարբերություն քառախորան հուշարձանների, Սարակապի եկեղեցում աբսիդների միջև իրականացված են լրացուցիչ ծավալներ, որի պատճառով հիմնական՝ քառախորան հորինվածքի խաչաթևերը հեռացված են միմյանցից։ Կառույցի հյուսիս-արևմտյան և հարավարևմտյան անկյուններում այս լրացուցիչ ծավալներն ունեն մոտավորապես եռանկյան տեսք (ավելի ճիշտ՝ սեղանի և եռանկյան զուգակցման ձև), իսկ հյուսիս-արևելյան և հարավ-արևելյան անկյուններում այդ լրացուցիչ ծավալները հանդես են գալիս որպես անցում, նախամուտք դեպի բեմի աբսիդի երկու կողմերում գտնվող ավանդատները ։ Վերջիններս ուղղանկյուն են, թաղածածկ և արևելյան կողմում ավարտվում են կիսաշրջանաձև աբսիդներով։ Ավանդատների առկայության պատճառով Սարակապի հուշարձանը սիմետրիկ չէ հյուսիս-հարավ առանցքին։ Սակայն կարելի է ենթադրել, որ սկզբնական հորինվածքում ավանդատներ չեն եղել, այլ դրանք ավելացվել են 19-րդ դարի վերակառուցման ընթացքում։ Եռանկյունաձև ծավալների մասնակի արտահայտվելը հուշարձանի հյուսիս-արևելյան և հարավ-արևելյան անկյուններում և խաչաթևերի երկարությունների հավասարությունը, որի հետևանքով ավանդատները դեպի արևելք զգալիորեն դուրս են բեմի աբսիդի արևելյան ճակատի հարթությունից։ Հնագույն որմնախարիսխը տեղում երևում է մինչև ավանդատները։
Սարակապի եկեղեցին ունի երկու մուտք՝ հարավից և արևմուտքից։ Այժմյան մուտքերը կամարակապ վերջավորությամբ ուղղանկյուն բացվածքներ են՝ երկու կողմերում պարզունակ իմպոստներով։ Լուսամուտները սակավաթիվ են, սակայն բավական լայն։ Եկեղեցու ներքին տարածությունը լուսավորվում է բեմի, հարավ-արևելյան անկյան և եռանկյունաձև ծավալների արևմտյան պատերում տեղադրված լուսամուտներով (մեկական նեղ լուսամուտ ունեն նաև ավանդատները)։ Հուշարձանը զուրկ է հարդարանքից։ Ողջ պարագծով, նույն բարձրությամբ ընթացող քիվը բաղկացած է սոսկ կորագիծ վերջավորությամբ սալիկից ։
Եկեղեցու հորինվածքի մեջտեղում բարձրացել է գմբեթը, որի թմբուկը հիմքում ութանկյուն է եղել։ Գմբեթատակ ութանկյունը ստացվում է աբսիդների և եռանկյունաձև խորշերի անկյունների միջև ձգվող կամարներով։ Սակայն այդ ութանկյունը կանոնավոր չէ, որը բխում է հյուսիսային և հարավային աբսիդների անկանոնությունից (դրանք հատակագծում ոչ թե կիսաշրջանաձև են, այլ՝ կիսաձվաձև)։ Պետք է ենթադրել, որ դա 19-րդ դարի վերակառուցման ժամանակ աբսիդների կիսաշրջանաձև նախնական հատակագծերի աղավաղման հետևանք է։ Գմբեթարդներով են ծածկվում ինչպես խաչաթևերի չորս աբսիդները, այնպես էլ եռանկյունաձև խորշերը ։
Սարակապի հուշարձանի արտաքին տեսքը բխում է ներքին տարածական հորինվածքից և միանգամայն հարազատ է նրան։ Եռանկյունաձև խորշերը դրսից ունեն նույն եզրագիծը, իսկ խաչաթևերը ոչ թե կիսաշրջանաձև են, այլ ուղղանկյուն։ Եռանկյունաձև ծավալները ստեղծում են լույս ու ստվերի ուժեղ խաղ և զգալիորեն աշխուժացնում հուշարձանի զուսպ արտաքին կերպարը։ Այս նպատակին են ծառայում նաև դրանց և խաչաթևերի անկյուններում իրականացված փոքր, եռանկյունաձև կտրվածքով որմնասյուները, որոնք եղել են և նախնական հորինվածքում (այդ ելուստները արտահայտվում են նաև հնագույն որմնախարսխում)։ Խաչաթևերի անկյուններում նման ելուստների առկայությունը բնորոշ Է վաղ միջնադարի հայ ճարտարապետությանը և հանդիպում են հատկապես փոքր խաչաձև գմբեթավոր եկեղեցիներում (Փարպի,Ծփնի, Զարինջա, Քարաշամբ, Արտաշավան)։
Եռանկյունաձև լրացուցիչ ծավալների հիմնական նպատակը կառույցի ներքին, տարածության ընդարձակումն Է։ Խաչաթևերի միմյանցից հեռացնելը հնարավորություն Է տվել ներսում ստանալ բավական մեծ, առանց հենակետերի միասնական տարածություն՝ ծածկված գմբեթով (վերջինիս ներքին տրամագիծը հասնում Է մոտ 8 մետրի)։ Միաժամանակ եռանկյունաձև ծավալները լրացուցիչ կոշտություն, կայունություն են հաղորդում կառույցի ողջ ծավալատարածական հորինվածքին, դրանով իսկ բարձրացնելով նրա սեյսմակայունությունը։ Սարակապի հուշարձանի հորինվածքի ստեղծման համար ելակետ Է հանդիսացել վաղ միջնադարից Հայ ճարտարապետությանը քաջ հայտնի քառախորան եկեղեցու տիպը։
Ծանոթագրություններ
Կատեգորիա:Շիրակի թեմի վանքեր և եկեղեցիներ Կատեգորիա:19-րդ դարի հայկական վանքեր և եկեղեցիներ Կատեգորիա:Շիրակի մարզ
Մուսորկա (Մեծ Յուգի վտակ)
Մուսորկա (Мусорка), գետ Ռուսաստանում, հոսում է Վոլոգդայի մարզում, Չերեպովեցկի շրջանում։ Գետաբերանը տեղակայված է Մեծ Յուգ գետի ձախ ափում՝ 26 կմ հեռավորության վրա։ Գետի երկարությունը 23 կմ է։ Ավազանի տարածքը 98,2 կմ² է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Մոլոգա գետն է։ Գետի գետային ավազանը՝ Վերին Վոլգայից մինչև Կույբիշի։
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Մյակսա (գետ)
Մյակսա (Мякса), գետ Ռուսաստանում, հոսում է Վոլոգդայի մարզում, Չերեպովեցկի շրջանում։ Գետաբերանը տեղակայված է Ռիբինսկի ջրամբարի ափում։ Գետի երկարությունը 24 կմ է։ Ավազանի տարածքը 75,4 կմ² է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Մոլոգա գետն է։ Գետի գետային ավազանը՝ Վերին Վոլգայից մինչև Կույբիշի։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Հոմրուլ
Հոմրուլ, (home rule` բառացի՝ ինքնավարություն), Իռլանդիայի ինքնավարության ծրագրի իրականացման համար պայքարը 19-րդ դարի 70-ական թվականներին և 20-րդ դարի սկզբին։ Ծրագիրը (1869 թվականին առաջ էր քաշել իռլանդացի լիբերալ Բատը) նախատեսում էր ստեղծել իռլանդական պառլամենտ և կառավարման ազգային մարմիններ՝ պահպանելով սակայն Մեծ Բրիտանիայի գերագույն իշխանությունը Իռլանդիայի վրա։ Հոմրուլի մասին օրինագիծը անգլերեն պառլամենտ է մտցրել Գլադստոնը 1886 և 1893 թվականին, բայց չի ընդունվել։ Նորից պառլամենտ է մտել 1912 թվականին, Իռլանդիայում ազգային-ազատագրական շարժման հուժկու վերելքի պայմաններում. 1914 թվականին օրինագիծը հաստատվել է։ Սկսված առաջին համաշխարհային պատերազմի պայմաններում հոմրուլի իրագործումը հետաձգվել է։ 1919-1921 թվականներին Իռլանդիայի ժողովրդի ազատագրական պայքարը անկախ հանրապետության համար հարկադրել է անգլիական կառավարությանը համաձայնության գալ իռլանդական բուրժուազիայի հետ։ 1921 թվականին աջ շինֆեյներների (իռլանդական բուրժուական նացիոնալիստներ) ղեկավարների և անգլիական կառավարության միջև կնքված պայմանագրի համաձայն, Իռլանդիայի հարավային մասին տրվեց դոմինիոնի ստատուս «Իռլանդական ազատ պետություն» անվամբ, իսկ Հյուսիսային Իռլանդիան (Օլստեր) մնաց Մեծ Բրիտանիայի կազմում։ Հոմրուլի համար շարժում ծավալվել է նաև Հնդկաստանում (1914-1918 թվականներին)։
Կատեգորիա:Քաղաքականություն Կատեգորիա:Իռլանդիայի պատմություն
Կամլեն
Կամլեն (Camelin), համայնք Ֆրանսիայում, որը մտնում է Պիկարդիա երկրամասի և Էնա գավառի կազմի մեջ։ Մտնում է նաև Վիկ սյուր Էն կանտոնի կազմի մեջ։ Համայնքի շրջան հանդիսանում է Լանը։
Համայնք INSEE ծածկագիրն է 02140։
Բնակչություն
Համայնքի բնակչությունը 2010 թվականի մարդահամարի տվյալներով կազմել է 442 մարդ։
Տնտեսություն
2010 թվականին 280 մարդկանցից (15—64 տարեկան) 199-ը եղել են առավել ակտիվ տնտեսվարողներ, 81-ը եղել են համեմատաբար ոչ ակտիվ (ակտիվության ցուցանիշը կազմել է 71,1 %, 1999 թվականին եղել է 67,4 %)։ 199 ակտիվ քաղաքացիներից 176-ը աշխատել են տարբեր ձեռնարկություններում (97 տղամարդ և 79 կին), անաշխատունակների թիվը կազմել է 23 մարդ (9 տղամարդ և 14 կին)։ 81 ոչ ակտիվ մարդկանցից 24-ը եղել են կամ աշակերտ կամ էլ ուսանող, 29-ը եղել են թոշակառու, 28-ը եղել են ոչ ակտիվ այլ պատճառներով ։
Խոսե Պորրաս
Խոսե Ֆրանսիսկո Պորրաս Իդալգո (José Francisco Porras Hidalgo, ), կոստառիկացի ֆուտբոլիստ, դարպասապահ ։
Կարիերա
Խոսե Պորրասը իր ֆուտբոլային կարիերան սկսել է «Բալեն» ֆուտբոլային ակումբի կազմում։ Այնուհետև նա խաղացել է երիտասարդական «Կարմելիտներ» ֆուտբոլային ակումբում։
1989 թվականին տեղափոխվել է «Էրեդիանո», որտեղ խաղացել է 3 մրցաշրջան։ Նա հանդես է եկել Կոստա Ռիկայի երիտասարդական հավաքականում, որի կազմում մասնակցել է ֆուտբոլի աշխարհի երիտասարդական առաջնությանը։
Չնայած այս հաջողություններին, ակումբում Պարրոսը եղել է փոխարինող դարպասապահ։ 1992/1993 մրցաշրջանում հաղթել Կոստա Ռիկայի առաջնությունում
Դրանից հետո Պորրասը տեղափոխվել է «Բելեն» և ապա խաղացել «Պունտարենաս» և «Կարմելիտու» ֆուտբոլային ակումբներում։ 1996 թվականին տեղափոխվել է «Դեպորտիվոյի Սապրիսու», սակայն այնտեղ զբաղեցրել է երկրորդ դարպասապահի պաշտոնը, զիջելով Էրիկ Լոննիսին։
2000-2002 թվականներին հերթական անգամ հանդես է եկել «Էրեդիանո»-ում ։ Իր ֆուտբոլային կարիերայի վերջին տարիներին հանդես է եկել Կոստա Ռիկայի ֆուտբոլի ազգային հավաքականում և «Կարմելիտա» ֆուտբոլային ակումբում։
Ծանոթագրություններ
Կատեգորիա:Կոստառիկացի ֆուտբոլիստներ Կատեգորիա:Ֆուտբոլի դարպասապահներ Կատեգորիա:Կոստա Ռիկայի հավաքականի ֆուտբոլիստներ
Յասին Ադլի
Յասին Ադլի (Yacine Adli, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Բորդոյի կազմում։ Խաղում է հարձակվողական կիսապաշտպանի դիրքում ։
Պարի Սեն-Ժերմեն
Ադլին Պարի Սեն-Ժերմենի ակադեմիայի սան է ։ 2017 թվականի հոկտեմբերին նա The Guardian-ի կողմից ընդգրկվեց աշխարհի 60 լավագույն երիտասարդ տաղանդների ցանկում ։ Իր պրոֆեսիոնալ դեբյուտը նշեց 2018 թվականի մայիսի 19-ին՝ փոխարինելով Քրիստոֆեր Նկունկուին Կանի դեմ խաղում ։ Իր առաջին մրցաշրջանում Ադլին ՊՍԺ-ի հետ հաղթեց Ֆրանսիայի առաջնությունը ՝ ճանաչվելով ակումբի ակադեմիայի լավագույն ֆուտբոլիստ ։ Իր պրոֆեսիոնալ պայմանագիրը ֆրանսիացին կնքեց հուլիսի 2-ին  ։ Պարի Սեն-Ժերմենի առաջին թիմի կազմում Ադլին անցկացրեց ընդամենը 1 հանդիպում։
Բորդո
2019 թվականի հունվարի 31-ին Ադլին 4.5 տարվա պայմանագիր կնքեց Բորդոյի հետ  ։ Ակումբը նրա համար վճարեց 5.5 միլիոն եվրո   ։ Իր դեբյուտը նշեց փետրվարի 17-ին՝ փոխարինման մտնելով Թուլուզի դեմ խաղում ։ Առաջին հանդիպումը Բորդոյի մեկնարկային կազմում անցկացրեց մայիսի 12-ին՝ Լիլի դեմ խաղում ։
Միջազգային կարիերա
Ադլին ծնվել է Ֆրանսիայում և ունի ալժիրական արմատներ ։ Այնուամենայնիվ, նա ներկայացրել է Ֆրանսիան տարբեր տարիքային երիտասարդական հավաքականներում  ։ 2017 թվականին Ադլին Ֆրանսիայի Մ17 հավաքականի կազմում մասնակցեց Եվրոպայի և աշխարհի առաջնություններին , սակայն երկու մրցաշարից էլ Ֆրանսիան դուրս մնաց՝ փլեյ-օֆֆում պարտվելով Իսպանիային  ։ 2018 թվականին նա մինչև 19 տարեկանների հավաքականի կազմում մասնակցեց Եվրոպայի առաջնությանը՝ դառնալով 1 գոլային փոխանցման հեղինակ անցկացրած 3 հանդիպումներում , իսկ Ֆրանսիան հասավ մրցաշարի կիսաեզրափակիչ, որտեղ 2-0 հաշվով պարտվեց Իտալիային  ։ 2019 թվականին Ադլին մասնակցեց աշխարհի Մ20 առաջնությանը  ՝ անցկացնելով 3 հանդիպում և դառնալով 1 գոլային փոխանցման հեղինակ։ Ֆրանսիան դուրս մնաց մրցաշարի 1/8 եզրափակչից՝ 2-3 հաշվով պարտվելով Միացյալ Նահանգներին  ։
Ակումբային վիճակագրություն
2019 թվականի սեպտեմբերի 5-ի դրությամբ
Ակումբային
Պարի Սեն-Ժերմեն
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Ֆրանսիացի ֆուտբոլիստներ Կատեգորիա:Պարի Սեն Ժերմենի ֆուտբոլիստներ Կատեգորիա:Բորդոյի ֆուտբոլիստներ
Մուրամվյա շրջան
Մուրամվյա շրջանը (Ֆրանսերեն՝ Province de Muramvya) մեկն է Բուրունդիի Հանրապետության 17 շրջաններից մեկն է։ Տարածքը կազմում է մոտ 700 քառ. կմ, իսկ բնակչությունը անցնում է 290 հազարից։
Համայնքները
Կարուզի շրջանը բաժանված է հետևյալ համայնքների.
Արտաքին հղումներ
Les paysages naturels sacrés de Muramvya, de Mpotsa et de Nkiko-Mugamba - UNESCO World Heritage Centre Accessed 2009-02-25.
Կատեգորիա:Մուրամվյա շրջանի բնակավայրեր
Կորբենի
Համայնք INSEE ծածկագիրն է 02215։
Բնակչություն
Համայնքի բնակչությունը 2010 թվականի մարդահամարի տվյալներով կազմել է 745 մարդ։
Տնտեսություն
2010 թվականին 468 մարդկանցից (15—64 տարեկան) 370-ը եղել են առավել ակտիվ տնտեսվարողներ, 98-ը եղել են համեմատաբար ոչ ակտիվ (ակտիվության ցուցանիշը կազմել է 79,1 %, 1999 թվականին եղել է 69,8 %)։ 370 ակտիվ քաղաքացիներից 342-ը աշխատել են տարբեր ձեռնարկություններում (184 տղամարդ և 158 կին), անաշխատունակների թիվը կազմել է 28 մարդ (14 տղամարդ և 14 կին)։ 98 ոչ ակտիվ մարդկանցից 33-ը եղել են կամ աշակերտ կամ էլ ուսանող, 10-ը եղել են թոշակառու, 35-ը եղել են ոչ ակտիվ այլ պատճառներով ։
Աղբյուրներ
Կատեգորիա:Էնա դեպարտամենտի կանտոններ
Սան Մարտինի հրապարակ (Բուենոս Այրես)
Սան Մարտինի հրապարակ (Plaza San Martín), Արգենտինայի մայրաքաղաք Բուենոս Այրեսի Ռետիրո շրջանի գլխավոր հրապարակն ու հիմնական կանաչ գոտին։ 1942 թվականին ստացել է ազգային պատմական հուշարձանի կարգավիճակ։ Գտնվում է Սանտա-Ֆե, Էսմերալդա, Արսենալես, Մայպո, Լիբերտադոր և Ֆլորիդա փողոցների միջև։
Պատմություն
1801 թվականի հոկտեմբերի 14-ին Սան Մարտինի հրապարակի ներկայիս տեղում բացվեց ցլամարտի մրցասպարեզ, որը նախատեսված էր տասը հազար հանդիսականի համար և գործեց մինչև 1819 թվականը։
1806-1807 թվականներին անգլիացիների՝ Բուենոս Այրես ներխուժելու ժամանակաշրջանում հրապարակը դարձավ կատաղի մարտերի թատերաբեմ, իսկ կռիվների հաղթական ավարտից հետո ստացավ Փառքի հրապարակ անվանումը։
1812 թվականից այստեղ էին ազատագրական մարտերի նշանավոր հրամանատարներից մեկի՝ գեներալ Խոսե դե Սան-Մարտինի գրենադերների զորանոցները, որի պատճառով էլ հրապարակն ստացավ Մարսյան դաշտ անվանումը ։ 1878 թվականին՝ Սան Մարտինի ծննդյան հարյուրամյակի կապակցությամբ հրապարակին շնորհվեց հերոս զորահրամանատարի անունը ։
1860 թվականին հայտարարվեց հրապարակի լավագույն նախագծման մրցույթ, որտեղ հաղթանակ տարավ ինժեներ Խոսե Կանալեն։ Ըստ վերջինիս ծրագրածի՝ հրապարակում բազմաթիվ ծառեր տնկեցին՝ ստեղծելով մի գեղեցիկ պուրակ, իսկ 1862 թվականին տեղադրվեց Սան Մարտինի ձիավոր արձանը։
1874 թվականին հրապարակը վերակառուցվեց Էժեն Կուրտուայի հողինակած և իշխանությունների հավանությանն արժանացած նախագծի համաձայն։ Իսկ իր ներկա տեսքի համար հրապարակը պարտական է Կառլոս Լեոնին, որի կազմած պլանի հիման վրա 1936 թվականին լիովին վերակառուցվել է, նորացվել, շրջակա մի շարք շենքերի հաշվին բավականին ընդարձակվել (ի դեպ, այդ քանդված հին կառույցների թվում էր նաև գեղարվեստի թանգարանի տաղավարը)։
2009 թվականին Սան Մարտինի հրապարակում կազմակերպվել է քանդակի՝ United Buddy Bears խորագրով, հսկայական ընդգրկում ունեցող, վեհաշուք ցուցահանդես, որին իրենց ուշագրավ աշխատանքներով մասնակցել են 140 երկրների քանդակագործներ։
Ծանոթագրություններ
Կատեգորիա:Բուենոս Այրես
Գրան Սյուդ
Գրան Սյուդ (Zigliara), Հարավային Կորսիկա դեպարտամենտի 11 կանտոններից մեկը, որը գտնվում է Կորսիկա մարզում։ Կանտոնն ամբողջությամբ գտնվում է Սարտեն շրջանում ։ Գրան Սյուդը ստեղծվել է 2015 թվականին։
Գրան Սյուդի կազմի մեջ ներկայումս հաշվվում է 8 կոմունա ։
Արտաքին հղումներ
Կատեգորիա:Ֆրանսիայի համայնքներ
Ալեքսանդր Անտիպենկո
Ալեքսանդր Վալերևիչ Անտիպենկո (Александр Валерьевич Антипенко, ), ռուս ֆուտբոլիստ, «Սմենա» ֆուտբոլային ակումբի հարձակվող։
Արտաքին հղումներ
Կատեգորիա:Ռուս ֆուտբոլիստներ Կատեգորիա:Միկայի ֆուտբոլիստներ Կատեգորիա:ԲԿՄԱ Մոսկվայի ֆուտբոլիստներ Կատեգորիա:Խիմկիի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Ռուսաստանի Պրեմիեր Լիգայի խաղացողներ
Ամրիթսարի կոտորած
Ամրիթսարի կոտորած (Jallianwala Bagh massacre, Amritsar massacre, ਜਲ੍ਹਿਆਂਵਾਲਾ ਬਾਗ਼ ਹਤਿਆਕਾਂਡ, जलियांवाला बाग़ हत्याकांड,, Jallianwala Bāġa Hatyākāṇḍ), անգլիական գաղութային իշխանությունների քաղաքականության դեմ ուղղված ցույցի գնդակոծումը Ամրիթսարում, 1919 թվականի ապրիլի 13-ին։ Հնդկաստանի ազգային ազատագրական շարժման նշանակալի անցքերից է։
1919 թվականի մարտին անգլիացիները գործողության մեջ դրին պատերազմից հետո ռազմա–ոստիկանական ապարատի արտակարգ լիազորությունները պահպանելու մասին օրենքը։
Գործողություններ
Երկրով մեկ բարձրացավ պետական հակա-իմպերիալիստական պայքարի ալիք։ Ապրիլի 13-ին Ամրիթսարում տեղի ունեցավ բողոքի բազմահազարանոց ցույց։ Նախօրյակին քաղաք բերված զինվորները, գեներալ Օ. Դաերի գլխավորությամբ, կրակ բացեցին անզեն ամբոխի վրա։ Սպանվեց և վիրավորվեց ավելի քան 1000 մարդ ։
Արտաքին հղումներ
Կատեգորիա:Զանգվածային սպանություն Կատեգորիա:Հնդկական անկախության շարժում Կատեգորիա:Հնդկաստանի պատմություն Կատեգորիա:1919 Ասիայում
Սինսիրո
Սինսիրո (ճապ. 新城市 Սինսիրո-սի) քաղաք Ճապոնիայում, գտնվում է Այչի պրեֆեկտուրայի հյուսիսային մասում՝ Տոյո գետի ափին։ Պրեֆեկտուրայում իր մեծությամբ երկրորդ խոշոր քաղաքն է։ Այն հիմնադրվել է 1958 թվականի նոյեմբերի 1-ին`համանուն բնակավայրին տալով քաղաքի կարգավիճակ։
Քաղաքի տարածքը կազմում է 499.00 կմ², բնակչությունը՝ 47,527 մարդ (2014 թվականի հունիսի 1) , բնակչության խտությունը 95,24 մարդ/կմ² է ։
Աշխարհագրություն
Սինսիրոն գտնվում է Այչի պրեֆեկտուրայի հյուսիսային մասում։ Քաղաքի տարածքի հյուսիսային և արևելյան մասի մեծ մասը ծածկված է լեռներով և անտառներով, իսկ մեծ մասը գտնվում է Այչի Կուգեն Քվասի ազգային պարկի սահմաններում։
Ժողովրդագրություն
Ճապոնիայի մարդահամարի տվյալների համաձայն, վերջին 20 տարիների ընթացքում Սինսիրոյի բնակչությունը սկսել է արագորեն նվազել ։
Կլիմա
Քաղաքի կլիման բնութագրվում է տաք և խոնավ ամառներով և համեմատաբար մեղմ ձմեռներով (Կյոպպենի կլիմաների դասակարգում Cfa): Միջին տարեկան ջերմաստիճանը Սինսիրոյում 15.4 °C է։ Միջին տարեկան տեղումները 1931 մմ են, ներառյալ սեպտեմբերը՝ որպես խոնավ ամիս։ Ջերմաստիճանն առավելագույնն է օգոստոսին՝ 27.0 °C ջերմաստիճան, իսկ հունվարին ամենացածրը՝ 5.0 °C ջերմաստիճան ։
Կառավարում
Սինսիրոն ունի քաղաքապետ-կառավարման կառավարման ձև՝ ուղղակիորեն ընտրված քաղաքապետով և 18 անդամից բաղկացած միա-քաղաքային օրենսդիր մարմնով։ Քաղաքից մեկ անդամ է մասնակցում Այչի պրեֆեկտուրայի գլխավոր ժողովին։
Տնտեսություն
Սինսիրոն տարածաշրջանային առևտրային կենտրոն է, որի տնտեսությունը կենտրոնացած է գյուղատնտեսության, հատկապես հավաբուծության և թեթև արտադրության ոլորտներում։
Կրթություն
Սինսիրոն ունի 13 հանրակրթական տարրական դպրոց և վեց հանրակրթական կրտսեր ավագ դպրոցներ, որոնք վարում է քաղաքի կառավարությունը, և մեկ հանրակրթական ավագ դպրոց, որը գործում է Այչի պրեֆեկտուրայի կրթության խորհրդի կողմից։ Կա նաև մեկ մասնավոր ավագ դպրոց։
Քույր քաղաքներ
Սինսիրոն «Նոր ամրոց» անունով աշխարհի քաղաքների 1998 թ. գագաթնաժողովի մի մասն էր՝
Հղումներ
Կատեգորիա:Ճապոնիայի քաղաքներ
Հույն-ալբանական հարաբերություններ
Հույն-ալբանական հարաբերությունները Ալբանիայի և Հունաստանի միջև երկկողմ դիվանագիտական հարաբերություններն են։ Շնորհիվ Հունաստանում ալբանացի ներգաղթյալների և Ալբանիայում հունական համայնքի ներկայությանը, պատմական եւ մշակութային կապերի, ինչպես նաև Ալբանիայի և Հունաստանի կառավարությունների միջև բարձր մակարդակի հաճախակի շփումներըի` երկու երկրները այսօր պահպանում են ուժեղ, սակայնյն երբեմնարդ դիվանագիտականան ան հարաբերությունըներ։
Երկու երկրների միջև ժամանակակից դիվանագիտական հարաբերությունները հաստատվել են 1971 թվականին և այսօր համարվում են դրական ։ Չնայած երկու ժողովուրդները, ովքեր կիսում են ընդհանուր ավանդույթներ, մշակույթ, պատմություն և ազգամիջյան հարաբերություններ, Ալբանիայի հունական համայնքներին և Հունաստանի ալբանական համայնքներին վերաբերող դիվանագիտական լարվածությունը շարունակում են կարևոր դեր ունենալ այն հարցում, թե երկու երկրներն ու ժողովուրդները, ինչպես են վերաբերվում միմյանց ։ ՆԱՏՕ-ի անդամ երկու պետությունների դիվանագիտական կապերի արդի հարցերը ներառում են Հունաստանի և Ալբանիայի միջև գործող ուժի մեջ մնացած պատերազմի կարգավիճակի վերացումը՝ 1940 թվականին հունա-իտալական պատերազմի պատճառով  և մարդու իրավունքներին վերաբերող հարցերը, որոնց առերեսվում է հունական համայնքը Ալբանիայում  ։ Չնայած որոշ խոչընդոտների և հակառակ ԶԼՄ-ների ներկայացրածին` ալբանացիները և հույները շարունակում են պահպանել փոխկապակցված հարաբերություններ իրենց համապատասխան երկրներում ՝ ակադեմիկոսների, մշակութային խմբերի, ՀԿ-ների, էթնիկ փոքրամասնությունների, խառը ընտանիքների և ոչ պետական այլ դերակատարների կողմից ավելի ամուր սոցիալական և քաղաքական կապեր ստեղծելու շնորհիվ   ։